OSNOVNA ŠKOLA JABUKOVAC

Jabukovac 34, 44250 Petrinja

**IZVJEŠĆE S ODRAĐENE TERENSKE NASTAVE UČENIKA OD 5. DO 8. RAZREDA**

Voditelj terenske nastave (putovanja) Ivan Heinelt, prof. Tjelesne i zdravstvene kulture izradio je plan i program terenske nastave kojom se obilježio Svjetski dan kazališta. Destinacija koju su učenici posjetili je grad Rijeka. Polazak prema Rijeci je bio u 6:00 sati ispred Osnovne škole Jabukovac.

Prvo stajanje autobusa bilo je na odmorištu Draganić gdje su se učenici okrijepili i doručkovali. Uslijedila je vožnja do Rijeke i odlazak u Kulturni centar Kalvarija gdje su učenici pogledali vrlo zanimljivu edukativnu predstavu Mreža u režiji Udruge Hepatos. Predstava je dio programa prevencije pojave različitih ponašanja kod djece i mladih i namijenjena je učenicima viših razreda osnovnih škola.

Nakon predstave grupi se pridružila turistička vodičkinja koja je učenicima kroz šetnju pokazala znamenitosti centra grada Rijeke: katedralu Sv. Vida, stara rimska vrata, stari rimski grad te riječki Korzo.

Uslijedila je vožnja autobusom do Trsatske gradine na kojoj su se učenici upoznali s povijesnim činjenicama i zanimljivostima same građevine, rimske kule i mauzoleja. Pokraj Trsatske gradine nalazi se svetište Majke Božje Trsatske u kojem su učenici kratkim obilaskom vidjeli crkvu, zavjetnu kapelu, te spomenik pape Ivana Pavla II.

Za učenike i pratitelje organiziran je ručak u restoranu Pampas.

Nakon ručka, posljednja destinacija je bio Astronomski centar Rijeka u kojemu su se učenici upoznali sa zanimljivostima krot Fulldome filmove i live prezentacije o planetariju.

U 16 sati učenici i pratitelji ukrcali su se u autobus i krenuli prema mjestu polaska, Petrinji i Jabukovcu. Dolazak je prema planu ostvaren u 20 sati.

Učitelji u pratnji:

Ivan Heinelt, prof. TZK

Senad Omerčić, učitelj Matematike

Maja Ostojić, učiteljica Glazbene kulture

Martina Čudina Olah, učiteljica Tehničke kulture i Informatike

Financijsku potporu za realizaciju ove terenske nastave omogućila je Udruga Banija danas (Ljubica Dejanović i Simona Horvat). Osim navedene Udruge, Osnovna škola Jabukovac participirala je trošak ručka učenika i pratitelja, a roditelji su iz svog budžeta po učeniku dali 5 €.